《胡氏旧游临行赠别二章》
宋代·史尧弼

孤枕怀归夜夜倾，闭关犹作旅人行。
绝知半路能游客，难忍终年欲别情。
雪里梅花逢的皪，风前木叶任纵横。
一鞭明日三岩路，可是泠然马足轻。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。